Naujasis Providensas

Naujasis Providensas () − Bahamų sala Atlanto vandenyne, Vest Indijoje. Labiausiai apgyvendinta Bahamų sala, kurioje yra ir sostinė Nasau.

Salos plotas 207 km². Gyventojų − 330 000 (2008); iš jų tik du trečdaliai bahamiečių.

Istorija 
Nuo 1715 m. iki 1725 m. salą buvo okupavę piratai, kurie puldinėdavo ispanų laivus, grįžtančius į Ispaniją pilnais laivais krovinių. Nuo 1725 m. D. Britanijos vyriausybė įsteigė saloje koloniją ir įkūrė karinę bazę Nasau.

1776 m. E. Hopkinsas (Esek Hopkins) su 7 laivų JAV eskadra užpuolė Naujojo Providenso salą ir  išlaipino pirmąjį jūrų desantą JAV istorijoje.

XIX a. pradžioje Bahamai tapo beveik negyvenama vieta, išskyrus Naujojo Providenso salą, kuri laikėsi britų karinės bazės dėka.

Sala labai suklestėjo Sauso įstatymo metais, kuomet ji tapo kontrabandos centru.

Nuo 1960 m. Naujasis Providensas tapo amerikiečių poilsio vieta. Čia buvo pastatyta daug turistinių objektų, viešbučių, pagilinta prieplauka, kad galėtų įplaukti dideli kruiziniai laivai.

Nuorodos 
Informacija turistams (anglų k.)
Bahamų salų bendruomenė (anglų k.)

Bahamų salos